Amerika visszaadta a híres Hubay-zongorát Magyarországnak
Hubay Jenõ hegedûmûvész híres fehér zongoráját korábban évtizedekig az amerikai nagykövet budapesti rezidenciáján õrizték.
A budapesti amerikai nagykövetség ünnepélyes keretek között átadta csütörtökön az MTA BTK Zenetörténeti Múzeumnak Hubay Jenõ hegedûmûvész híres fehér zongoráját, amelyet korábban évtizedekig az amerikai nagykövet budapesti rezidenciáján õriztek.
Az 1898-ban készült, zenetörténeti jelentõségû Bösendorfer zongora, melyet eredetileg Hubay Jenõ világhírû magyar hegedûmûvész kapott ajándékba, mostantól az MTA BTK Zenetudományi Intézetéhez tartozó Zenetörténeti Múzeumban lesz kiállítva, idõszakos koncertsorozatokra azonban leviszik majd eredeti helyére, a Bem rakparton található Hubay-palota fehér zenetermébe is - mondta el az MTI-nek Hubay Cebrian László, a híres muzsikus unokája a Zenetörténeti Múzeumban megrendezett ünnepélyes átadáson.
M. André Goodfriend, az amerikai nagykövetség ügyvivõje megtiszteltetésnek nevezte, hogy megõrizhették a magyar kulturális örökség e kiemelkedõ tárgyát, és most a Hubay-család képviselõje és a Zenetudományi Intézet igazgatója, Richter Pál által aláírt háromoldalú megállapodás eredményeképpen, a zeneszeretõ közönség örömére, elhelyezhetik a múzeumban.
A patinás hangszer kalandos történetét felidézve Hubay Cebrian László az MTI-nek elmondta: a zongorát kifejezetten nagyapja legendás fehér zeneszalonjába tervezték - akusztikailag, de még színében is -, ahol a két világháború között világhírû muzsikusok - többek között Richard Strauss és Felix Weingartner - fordultak meg az olykor a rádió által is közvetített, zenés összejöveteleken. Budapest 1944-45-ös ostromakor a Hubay-palotát bombatámadás érte, és a megrongálódott épületben a zongora is veszélybe került. "A családi hagyomány szerint édesanyám, aki akkor az amerikai nagyköveti rezidencián dolgozott cselédként, megkérte a nagykövetet, hogy õrizzék meg a zongorát, amely így került át évtizedekre a zugligeti rezidenciába" - idézte fel Hubay Cebrian László.
M. André Goodfriend az MTI-nek elmondta, hogy az 1990-es években felújították a zongorát, melyet ettõl kezdve rendszeresen használtak a Zugligeti úti követségi rezidencián tartott házi koncerteken.
A Hubay-palota felújított zenetermét 2008-ban adták át, a megnyitón egy fekete zongorán játszottak - Hubay Cebrian László elmondása szerint ekkor jutott eszébe, hogy vissza lehetne kérni a nagykövetségtõl a fehér Bösendorfert.
Hubay Jenõ unokája tavaly márciusban jelentette be, hogy édesanyja, a norvég Edle Astrup Hubay Cebrian Budapesttõl Estorilig - Töretlen akarattal címû önéletrajzi regénye alapján, amerikai-magyar-portugál koprodukcióban film készül a család történetérõl. Mint az MTI-nek csütörtökön elmondta, a regénybõl már Martin Scorseseis akart filmet készíteni, de édesanyja nem akarta aláírni a szerzõdést. "Azóta bennem maradt az ötlet. Ha minden jól megy, jövõ év elején elkezdõdhet a forgatás. Neveket még nem tudok mondani, de biztos, hogy világhírû színészekkel fogunk dolgozni" - fogalmazott Hubay Cebrian László.
A történet az 1930-as évek Magyarországán, a német, majd orosz megszálláson, végül az 1948-49-es menekülésen át követi a család történetét.